OpenLLM-France/wikimedia huggingface dataset:
# Ichnocarpus

Ichnocarpus és un gènere amb 20 espècies que pertany a la família de les Apocynaceae. Són natius del sud-est d'Àsia, nord d'Austràlia, illes del Pacífic i la Xina. Comprèn 42 espècies descrites i d'aquestes, només 3 acceptades.

## Descripció

Són plantes enfiladisses o lianes amb làtex. Les fulles oposades. Les inflorescències en cimes terminals o axil·lars. Les flors petites amb la corol·la de color blanc, groc o vermell. Té nombroses llavors.

## Taxonomia

El gènere va ser descrit per Robert Brown i publicat a Memoirs of the Wernerian Natural History Society 1: 61. 1811.

## Espècies acceptades

A continuació s'ofereix un llistat de les espècies del gènere Ichnocarpus acceptades fins a l'octubre de 2013, ordenades alfabèticament. Per a cadascuna s'indica el nom binomial seguit de l'autor, abreujat segons les convencions i usos.
* Ichnocarpus frutescens (L.) W.T.Aiton
* Ichnocarpus fulvus Kerr
* Ichnocarpus uliginosus Kerr

## Vegeu també

* Característiques de les apocinàcies

## Referències

* ↑ «Ichnocarpus». Royal Botanic Gardens, Kew: World Checklist of Selected Plant Families. [Consulta: 30 setembre 2009].
* ↑ Ichnocarpus a PlantList
* ↑ «Ichnocarpus». Tropicos.org. Missouri Botanical Garden. [Consulta: 21 octubre 2013].
* USDA, ARS, National Genetic Resources Program. Germplasm Resources Information Network - (GRIN) [Online Database]. National Germplasm Resources Laboratory, Beltsville, Maryland. «Ichnocarpus information from NPGS/GRIN». Arxivat de l'original el 2013-10-21. [Consulta: 21 octubre 2013]. (27 August 2009)

## Bibliografia

* Flora of China Editorial Committee. 1995. Fl. China 16: 1-479. Science Press & Missouri Botanical Garden Press, Beijing & St. Louis.
* Nasir, E. & S. I. Ali (eds). 1980-2005. Fl. Pakistan Univ. of Karachi, Karachi.

## Enllaços externs

* http://www.efloras.org/florataxon.aspx?flora_id=2&taxon_id=116321
# Ificià

Ificià (en llatí Iphicianus, en grec antic Ἰφικιανός) era un metge romà que Galè menciona quatre vegades, però amb petites diferències de nom cada vegada (Ἰφικιανός, Ἐφικιανός, Φικιανός i Φηκιανός. Ificià és la forma adoptada per Fabricius i sembla la més correcta, però Émile Littré en la seva edició d'Hipòcrates va utilitzar la forma Φηκιανός.
Va ser deixeble de Quint i un dels tutors de Galè a la meitat del segle ii. Era seguidor de la filosofia estoica i va comentar una part o potser la totalitat de les obres d'Hipòcrates.

## Referències

* ↑ W.A.G., Iphicianus a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 616
# Ielkhovka (Khvalinsk)

* Per a altres significats, vegeu «Ielkhovka».
Ielkhovka (en rus: Елховка) és un poble de l'óblast de Saràtov, a Rússia, segons el cens del 2010 tenia 192 habitants. Pertany al districte municipal de Khvalinsk.

## Referències

* ↑ «Почвенная карта России». Arxivat de l'original el 2018-01-25.
* ↑ «Топографические карты СССР N-39 (В) 1:100000. Самарская область.». Arxivat de l'original el 2018-01-15.
# Ielníkovo

Ielníkovo (en rus: Ельниково) és un poble de la República de Marí El, a Rússia, que en el cens del 2010 tenia 87 habitants. Pertany al districte rural de Kozmodemiansk.

## Referències

* ↑ «Деревня АЛДЕЕВО (АЛДИСОЛА)» (en rus). Информационный ресурс Республики Марий Эл «12rus.ru». [Consulta: 12 abril 2016].
# Hopedale (Ohio)

Hopedale és una vila dels Estats Units a l'estat d'Ohio. Segons el cens del 2000 tenia 984 habitants.

## Demografia

Segons el cens del 2000, Hopedale tenia 984 habitants, 383 habitatges, i 278 famílies. La densitat de població era de 527,7 habitants/km².
Dels 383 habitatges en un 28,2% hi vivien nens de menys de 18 anys, en un 62,1% hi vivien parelles casades, en un 8,6% dones solteres, i en un 27,4% no eren unitats familiars. En el 23,2% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,83.
Per edats la població es repartia de la següent manera: un 21,3% tenia menys de 18 anys, un 4,7% entre 18 i 24, un 27,3% entre 25 i 44, un 22,4% de 45 a 60 i un 24,3% 65 anys o més.
L'edat mediana era de 43 anys. Per cada 100 dones de 18 o més anys hi havia 84,3 homes.
La renda mediana per habitatge era de 34.135 $ i la renda mediana per família de 38.558 $. Els homes tenien una renda mediana de 35.263 $ mentre que les dones 21.964 $. La renda per capita de la població era de 16.536 $. Aproximadament el 9,8% de les famílies i l'11,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hopedale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Hopedale». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Hopen Ràdio

Hopen Ràdio (en noruec: Hopen Radio) és un assentament amb una estació meteorològica i una ràdio, situat a l'illa de Hopen, a l'arxipèlag Svalbard, Noruega.
L'estació va ser establerta per l'Alemanya nazi com a part de l'Operació Sicília durant la Segona Guerra Mundial. Després de la guerra, va passar a ser operada per l'Institut Meteorològic de Noruega. La seva població és de 4 persones (2008).

## Referències

* ↑ «Hopen radio (Svalbard)». Norwegian Polar Institute. Arxivat de l'original el 12 de febrer 2015. [Consulta: 12 febrer 2015].
# Iluraton

Ilúraton (grec antic: Ἰλούρατον, Ilúraton) fou ciutat de l'interior del Quersonès Tàuric esmentada solament per Claudi Ptolemeu. Les seves restes estan situades a prop de la ciutat de Kertx, vora la vila d'Ivanovka. Sembla que era una ciutat fortificada del Regne del Bòsfor, atès que la cronologia de jaciment va del segle i al segle iii. És probable que l'abandonament de l'assentament tengui a veure amb les invasions dels gots.

## Referències

* ↑ Claudi Ptolemeu. Geographia, III, 6.6.
* ↑ Smith, William (ed.). «Iluratum». Dictionary of Greek and Roman Geography (1854). [Consulta: 22 juliol 2021].
* ↑ Gorončarovskij, Vladimir Anatol’evič «La forteresse bosporane d’Ilouraton du Ier au IIIe siècle : bilan des recherches». Études de lettres, 309, 15-05-2019, pàg. 377–410. DOI: https://doi.org/10.4000/edl.1767.
# Hyacinthe-Marie Cormier

Louis-Stanislas-Henri Cormier O.P. (8 de desembre de 1832, Orleans, França - † 17 de desembre de 1916, Roma, Itàlia), més conegut pel seu nom religiós Hyacinthe-Marie Cormier O.P., fou el Mestre General de l'Orde de Predicadors del 1904 al 1906, venerat com beat a l'Església Catòlica.

## Biografia

Henri Cormier va néixer al si d'una família de comerciants d'Orleans. Els primers estudis els va rebre a casa, després va passar a l'escola dels Germans Cristians i el 1846 va entrar al seminari menor d'Orleans, on va acabar els estudis de filosofia i teologia. Essent seminarista va entrar al Tercer Orde de Sant Domènec. Fou ordenat sacerdot per Félix Dupanloup, bisbe d'Orleans, el 1856.
Inspirat per la vida de la beata dominica Agnès de Jesús, Cormier decidí entrar a l'Orde de Predicadors, al convent de Flavigny-sur-Ozerain, on prengué el nom de Hyacinthe-Marie. Per problemes de salut va haver de retardar contínuament la seva professió religiosa. Finalment va professar el 29 de maig de 1859 in articulo mortis. Va aconseguir recuperar-se de la malaltia, fou nomenat mestre de novicis a la basílica de Santa Sabina. El 1863 fou nomenat prior del convent de Corbara, a Còrsega. Del 1869 al 1874 va governar com a prior la Província de Tolosa. Al Capítol General de 1904 fou escollit Mestre General de l'Orde, càrrec que va exercir fins al 1916. Durant el seu govern, Cormier va elevar el col·legi de Sant Tomàs d'Aquino al rang de Col·legi Pontifici. Entre d'altres coses, Cormier fou conegut en el seu temps per les seves predicacions, direccions i recessos espirituals.

## Culte

La fama de santedat de Hyacinthe-Marie Cormier era tal que ja en vida rebé el nom per part de Pius X de «El vell sant». La causa per la seva beatificació fou introduïda a la diòcesi de Roma el 22 de juny de 1945. L'1 de maig de 1983 fou declarat venerable pel papa Joan Pau II. El mateix pontífex el va beatificar el 20 de novembre de 1994. La seva memòria es commemora el 21 de maig.

## Referències

* ↑ «Beato Jacinto María Cormier». Catholic.net. [Consulta: 24 abril 2019].
* 1 2 Gómez García, Vito-Tomás. «Beato Jacinto María Cormier». Dominicos. [Consulta: 24 abril 2019].
* ↑ «1916» (en ingés). Hagiography circle. [Consulta: 24 abril 2019].
* ↑ «Beato Jacinto Cormier, religioso presbítero» (en anglès). El Testigo fiel. [Consulta: 24 abril 2019].
| Precedit per: Andreas Franz Frühwirth | Mestre General de l'Orde de Predicadors 1904 - 1916 | Succeït per: Ludwig Theissling |
# Inab

Inab, també dit Nepa és una vila del nord de Síria, que forma part del districte administratiu d'Afrin i de la província d'Alep.
Situada al nord-oest d'Alep, les ciutats amb què limita són: Jalbul, Aqiba i Deir Jamal, al sud, Karzahayel, Afrin i Ain Dara a l'oest, Qatma al nord i Manaq, Kafr Kalbin i Kaljibrin a l'est. Segons el cens de l'organisme oficial (CBS), Inab tenia 2.309 el 2004.
Durant les croades, el 1149, Nur-ad-Din Mahmud, aconseguí una decisiva victòria contra l'exèrcit de Ramon d'Antioquia i els seu aliat Ali ibn-Wafa, en la batalla d'Inab, als afores de la vila. Després de l'alçament que portà a la guerra civil, Inab caigué sota control de l'Exèrcit Nacional Siri, creat pel govern de Turquia per pacificar la zona, el 10 de març del 2018.
# Isle La Motte

Isle La Motte és una població dels Estats Units a l'estat de Vermont. Segons el cens del 2000 tenia 488 habitants.

## Demografia

Segons el cens del 2000, Isle La Motte tenia 488 habitants, 202 habitatges, i 143 famílies. La densitat de població era de 23,7 habitants per km².
Dels 202 habitatges en un 27,7% hi vivien nens de menys de 18 anys, en un 59,4% hi vivien parelles casades, en un 8,4% dones solteres, i en un 29,2% no eren unitats familiars. En el 22,8% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,85.
Per edats la població es repartia de la següent manera: un 25% tenia menys de 18 anys, un 4,3% entre 18 i 24, un 26,2% entre 25 i 44, un 27,3% de 45 a 60 i un 17,2% 65 anys o més.
L'edat mediana era de 42 anys. Per cada 100 dones de 18 o més anys hi havia 92,6 homes.
La renda mediana per habitatge era de 36.125 $ i la renda mediana per família de 41.094 $. Els homes tenien una renda mediana de 28.542 $ mentre que les dones 24.000 $. La renda per capita de la població era de 20.286 $. Entorn del 7,7% de les famílies i el 9,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Isle La Motte». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Isle La Motte». American Fact Finder. Oficina del Cens dels Estats Units, 12-01-2010.
# Illa Vansittart

L'illa Vansittart (en anglès: Vansittart Island) és és una de les illes que formen part de l'Arxipèlag Àrtic Canadenc, a la regió de Kivalliq, del territori de Nunavut, al nord del Canadà. Es troba a la conca de Foxe, davant de la costa est de la península de Melville i al nord de l'illa Southampton. Està deshabitada. Té una superfície de 997 km², un perímetre de 344 quilòmetres i una alçada màxima de 255 metres.

## Referències

* ↑ «The Atlas of Canada - Sea Islands». Natural Resources Canada. Arxivat de l'original el 2010-07-02. [Consulta: 5 maig 2011].
* ↑ Vansittart Arxivat 2015-02-12 a Wayback Machine. a UN SYSTEM-WIDE EARTHWATCH Web Site

## Enllaços externs

* Atles del Canadà on-line Arxivat 2008-09-02 a Wayback Machine. (anglès) (francès)
# James Lauritz Reveal

James Lauritz Reveal (1941 – 9 de gener de 2015) va ser un botànic ben conegut pel seu treball en els noms per sobre dels gèneres que va presentar en una pàgina web exhaustiva, on també presentava material de taxonomia inclòs el Sistema Reveal (Reveal system). També va ser membre de l'Angiosperm Phylogeny Group i un dels autors de les classificacions dels APG II i APG III.
A la seva mort, Reveal era un professor emeritus de la Universitat de Maryland, professor adjunt del Departament de Biologia vegetal de la Cornell University i curator honorari del New York Botanical Garden.

## Referències

* ↑ «James L. Reveal obituary». Ithaca Journal, 13-01-2015 [Consulta: 24 gener 2015].
* ↑ Reveal, James L. «Plant Taxonomy». Norton-Brown Herbarium University of Maryland, 1999. [Consulta: 26 juny 2013].
* ↑ «James L. Reveal», 17-01-2013. [Consulta: 26 juny 2013].
* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* Botanical Discoveries of Lewis and Clark from "National Public Radio's Talk of the Nation - Science Friday," 2 abril 2004
# James Lang

James J. "Reddie" Lang (març de 1851) fou un futbolista escocès de la dècada de 1870.
Fou internacional amb la selecció d'Escòcia. Defensà els colors de Third Lanark, The Wednesday i Burnley.

## Referències

* 1 2 Lamming, Douglas. A Scottish Soccer Internationalists Who’s Who, 1872-1986. Hutton Press, 1987. (ISBN 0-907033-47-4).
* ↑ «Interesting and curious facts about full internationals and national players (1872-1900)». IFFHS. Arxivat de l'original el 4 desembre 2010. [Consulta: 20 febrer 2010].
# Index on Censorship

Index on Censorship és una organització que advoca per la llibertat d'expressió i que edita una revista trimestral del mateix nom a Londres. Des del 2008 el president d'Index on Censorship, és l'autor, comunicador i comentarista John Kampfner, exredactor del setmanari polític britànic New Statesman. Des del 2007 l'editor de la revista és l'experiodista de la BBC ràdio, Jo Glanville.

## Referències

* ↑ Index on Censorship (2009). "Annual Report 2008-9"

## Enllaços externs

* Lloc web d'Index on Censorship
# Jean Goujon

* No confondre amb Jean Goujon, ciclista francès
Jean Goujon (Normandia?, c. 1510 - Bolonya, c. 1564-1569), fou un escultor i arquitecte francès.
Probablement nascut a Normandia, sembla que hauria visitat Itàlia. De tornada, va treballar primer a la seva terra natal, amb el monument a Louis de Brézé, a la catedral de Rouen, i després va passar a París, on va treballar amb Pierre Lescot. Esdevingué escultor reial el 1547. Les seves obres més notables corresponen a la decoració escultòrica del palau de Louvre, en col·laboració amb Lescot: la font dels innocents (1547-1550), Les cariàtides (1550-1551) i Les al·legories per a la façana del Louvre.
Representant del manierisme, les seves figures són estilitzades i sensuals. Una obra atribuïda tradicionalment a aquest autor, la Diana recolzada sobre un cérvol (1549), encomanada per l'amant del rei, Diane de Poitiers per al castell d'Anet, està en qüestió. Alguns estudiosos consideren que en realitat és obra d'un altre escultor contemporani de Goujon, Germain Pilon.
S'ignora la data de la mort de Jean Goujon. Una llegenda afirmava que havia estat assassinat a la matança de Sant Bartomeu, però estudis recents han demostrat que va fugir a Itàlia, com molts altres refugiats protestants que van anar a viure a Bolonya. La data de mort se situa entre 1562 i 1567.

## Enllaços externs

* Imatges d'obres de Jean Goujon.

## Referències

* ↑ «Jean Goujon». Gran Enciclopèdia Catalana. Barcelona: Grup Enciclopèdia Catalana.
# Isabel Maria de Bragança

Isabel Maria de Bragança (Lisboa, 4 de juliol de 1801 - Benfica, 22 d'abril de 1876) fou infanta de Portugal i regent del Regne (1826).

## Orígens familiars

Nasqué el 4 de juliol de 1801 a Benfica, prop de Lisboa, filla de Joan VI de Portugal i la seva esposa Carlota Joaquima d'Espanya. Per línia materna era neta de Carles IV d'Espanya i Maria Lluïsa de Parma.
Fou titular de la Gran Creu de l'Ordre de Nostra Senyora de la Concepció; Dama dels Ordes de Santa Isabel i les nobles dames de Maria Lluïsa.

## Regència de Portugal

Pel fet que el príncep Pere de Bragança, que era hereu al tron, havia proclamat la independència del Brasil el 1822; l'infant Miquel de Bragança, germà petit del rei, estava a Viena; la reina Carlota Joaquima de Borbó, era fora de Lisboa; i les seves germanes grans, la infanta Maria Teresa de Bragança i Maria Isabel de Bragança, estaven casades amb infants espanyols, Isabel Maria fou escollida Regent del Regne fins que l'emperador, recentment coronat, retornés del Brasil i acceptés la corona portuguesa. Això va succeir el 1826 i després d'un regant curt Pere I del Brasil i IV de Portugal abdicà en favor de la seva filla, la petita Maria II de Portugal, que es trobava a Londres, amb la condició que es casés amb el seu germà Miquel de Bragança, el qual assumí la nova regència. Davant aquesta situció Isabel Maria es retirà a la vida contemplativa.
Finalment aquest casament no es realitzà i s'inicià una guerra civil entre els absolutistes, partidaris de Miquel, i els liberals, partidaris de Maria II. La participació de Pere I del Brasil en favor de la seva filla va fer decantar la victòria dels liberals i el posterior exili de Miquel I.
Va morir el 22 d'abril de 1876, soltera, a la ciutat de Benfica, prop de Lisboa.
# Jack Bauer

Jack Bauer (Takaka, Tasman, 7 d'abril de 1985) és un ciclista neozelandès, professional des del 2010. Actualment corre a l'equip Team BikeExchange-Jayco. En el seu palmarès destaca el Campionat de Nova Zelanda en ruta de 2010, i el de contrarellotge el 2017.
El 2012 va prendre part en els Jocs Olímpics de Londres, finalitzant en 10a posició de la cursa en línia i en 19a posició en la contrarellotge.

## Palmarès

* 2009
** 1r a la Harbour Ride Long Bays Classic
** Vencedor d'una etapa al Tour de Southland
* 2010
** Campió de Nova Zelanda en ruta
** Vencedor d'una etapa al Tour de Wellington
* 2011
** Vencedor d'una etapa al Tour de Utah
* 2013
** 1r a la Japan Cup
* 2014
** Vencedor d'una etapa al Herald Sun Tour
* 2016
** Vencedor d'una etapa a la Volta a la Gran Bretanya
* 2017
** Campió de Nova Zelanda en contrarellotge

### Resultats al Giro d'Itàlia

* 2012. 114è de la classificació general
* 2019. 95è de la classificació general

### Resultats al Tour de França

* 2013. Abandona (19a etapa)
* 2014. 137è de la classificació general
* 2015. Abandona (5a etapa)
* 2017. 105è de la classificació general
* 2018. 121è de la classificació general
* 2020. 83è de la classificació general
* 2022. 122è de la classificació general

## Referències

* ↑ «Jack Bauer». sports-reference.com. Arxivat de l'original el 15 de desembre 2012. [Consulta: 24 setembre 2013].
* ↑ El guanyador inicial va ser Michael Rogers però va ser desposseït de la seva victòria

## Enllaços externs

* Fitxa a sitiodeciclismo.net
* Fitxa a procyclingstats.com
# Isba

Una isba o izba (rus: изба, izbà) és una casa típica camperola russa.
Construïda amb troncs, constituïa la residència habitual d'una família camperola russa tradicional. Generalment es construïen prop d'un camí i dins d'un corral, que també incloïa un jardí, una pallissa i un graner. Atès que el metall era molt car, aquests habitatges es solien construir sense claus i sense recórrer a l'ús de xerracs, els components de l'edificació es tallaven i elaboraven amb una destral. Els intersticis s'omplien amb argila.

## Vegeu també

* Casa de troncs
* Forn rus

## Referències

* ↑ «Isba». Gran Enciclopèdia Catalana. Barcelona: Grup Enciclopèdia Catalana.
# Java Foundation Classes

Java Foundation Classes (JFC) és un framework gràfic per a la creació d'interfícies gràfiques d'usuari (GUI) portables basades amb Java. El JFC consisteix amb Abstract Window Toolkit (AWT), Swing i Java 2D. Junts, proporcionen una interfície d'usuari consistent per a programes Java, independentment de si la interfície d'usuari del sistema està per sobre de Windows, Mac OS X o Linux.

## Història

AWT va ser molt criticat per ser poc més que un embolcall al voltant de les capacitats gràfiques natives de la plataforma d'acollida. Això significa que els widgets estàndards d'AWT estan basats en les capacitats dels widgets nadius, requerint al desenvolupador a també ser conscient de les diferències entre les plataformes d'acollida.
Es va desenvolupar una biblioteca gràfica alternativa anomenada Internet Foundation Classes que era més independent a la plataforma, va ser creada per Netscape.
Al mateix temps, va ser desenvolupada independentment per Microsoft una altra biblioteca gràfica, anomenada Application Foundation Classes (AFC). Es va fer d'una forma més senzilla per tal d'ampliar els gràfics dels components, estava destinada per al seu ús amb la màquina virtual Java de Microsoft.
En última instància, Sun va fusionar IFC amb altres tecnologies sota el nom de "Swing", afegint la capacitat de connectar l'aparença i l'aspecte amb widgets. Això va permetre mantenir als programes Swing tindre una base de codi independent a la plataforma, però imitant l'aspecte i aparença d'una aplicació nativa. L'alliberament de JFC va fer obsolet IFC, i es va reduir l'interès de Microsoft d'AFC.

## Referències

* ↑ JFC FAQ Oracle

## Vegeu també

* Standard Widget Toolkit
* Java Class Library
* Swing

## Enllaços externs

* Pàgina oficial de JFC de Sun (anglès)
* Sun and Netscape to Jointly Develop Java Foundation Classes (anglès)